
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	
	Bucureşti, 07.04.2004

Nr.24/167



RAPORT


asupra proiectului de Lege  privind stimularea privatizării şi dezvoltării societăţilor comerciale din domeniul agriculturii


Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în fond, în procedură de urgenţă, cu proiectul de Lege privind stimularea privatizării şi dezvoltării societăţilor comerciale din domeniul agriculturii, transmis cu nr.P.L.X-170 din 29 martie 2004 şi înregistrat sub nr.24/149/30.03.2004. La întocmirea raportului, Comisia a avut în vedere avizul Consiliului Legislativ, punctul de vedere al Guvernului şi avizul Comisiei juridice, de disciplină şi imunităţi. 

 
 Proiectul de lege are ca obiect de reglementare stimularea privatizării şi dezvoltării societăţilor comerciale din domeniul agriculturii, prin acordarea unor facilităţi fiscale. 

Proiectul de Lege privind stimularea privatizării şi dezvoltării societăţilor comerciale din domeniul agriculturii face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor  domnul  Gheorghe Predilă – consilier  în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Raportul Comisiei a fost adoptat  cu  20 voturi pentru şi 13 voturi împotrivă, în şedinţa din 06.04.2004.

Proiectul de lege a fost adoptat de Senat, în şedinţa din 18 martie 2004.

Proiectul de lege, potrivit art.75 din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare,  este  de competenţa decizională  a Camerei Deputaţilor.

I. Amendamente admise

             În urma dezbaterii în comisie, proiectul de lege se aprobă cu următoarele amendamente: 

	Nr. 

crt.
	Text iniţial


	Text propus de Comisie 

(autorul amendamentului)
	Motivarea
	Camera decizională 

	0
	1
	2
	3
	4

	1. 
	Art.1. – 

......................................................................
  e) beneficiază de înlesnirile acordate conform prevederilor prezentei legi numai concesionarii ce nu înregistrează debite faţă de Agenţia Domeniilor Statului pentru anul 2003, în baza contractelor de concesiune încheiate.


	Litera e) a articolul 1 se modifică şi va avea următorul cuprins:

 Art.1. - 

......................................................

    „e) beneficiază de înlesnirile acordate conform prevederilor prezentei legi numai concesionarii ce nu înregistrează debite restante faţă de Agenţia Domeniilor Statului pentru perioada de după privatizare, în baza contractelor de concesiune încheiate.”

Deputat Tiberiu Sbârcea - PSD
	Pot exista situaţii în care privatizarea să se efectueze şi în anii 2004 sau 2005.
	Camera Deputaţilor

	2. 
	Art.5. – Înregistrarea în contabilitate a înlesnirilor acordate contribuie la constituirea de rezerve legale care se folosesc pentru acoperirea pierderilor din perioada precedentă, diferenţa rămasă neutilizată constituie o sursă de capitalizare.
	Art.5 se modifică şi va avea următorul cuprins: 

   „Art.5. – Înregistrarea în contabilitate a înlesnirilor acordate contribuie la constituirea de rezerve legale care se folosesc pentru acoperirea pierderilor din perioada precedentă, diferenţa rămasă neutilizată constituie o sursă proprie de finanţare.”

Deputat Constantin Selagea - PSD
	Pentru corectitudinea exprimării.
	Camera Deputaţilor

	3. 
	Art.8. – Dispoziţiile prezentei legi se completează cu prevederile Legii nr.254/20002, privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat, ce deţin în administrare terenuri agricole proprietate publică sau privată a statului, cu modificările şi completările ulterioare.
	Art. 8 se modifică şi va avea următorul cuprins: 

 „Art.8. – (1) Dispoziţiile prezentei legi modifică în mod corespunzător prevederile legale privind privatizarea societăţilor comerciale cu capital integral sau parţial de stat  din domeniul agriculturii.

(2) Prevederile contrare prezentei legi se abrogă.” 

Deputat Tiberiu Sbârcea - PSD
	Pentru ca reglementările să producă efecte juridice. 
	Camera Deputaţilor

Ioan BÂLDEA       







Alexandru PEREŞ 

Întocmit: Consilier Anton Păştinaru

